
8. Napirendi pont














ELŐTERJESZTÉS


Csabdi Község Önkormányzat Képviselő-testületének
2026. szeptember 29. napjára összehívott 
rendes, nyílt ülésére









Az előterjesztés címe és tárgya: 
elvi döntés a Csabdi 088/10 hrsz.-ú ingatlan értékesítéséről



A tárgykört rendező jogszabály:
· Magyarország helyi önkormányzatairól szóló 2011. évi CLXXXIX. törvény








Előterjesztő:			Huszárovics Antal polgármester
Az előterjesztést készítette: 	Dr. Sisa András jegyző




Tisztelt Képviselő-testület!


Tájékoztatom a Tisztelt Képviselő-testületet, hogy a Geomérő Kft. elkészítette a G-46/2026. munka számú változási vázrajzot a 088/1 helyrajzi számú földrészlet megosztásáról.  A megosztás során kialakításra kerültek a 088/10 és 088/9 hrsz.-ú ingatlanok.
A Csabdi 088/10 hrsz-ú „kivett, saját használatú út” elnevezésű 1892 m2 nagyságú Csabdi Község Önkormányzat tulajdonában álló ingatlan önkormányzati fejlesztési jelenleg nem érint, elhelyezkedése és jellege miatt sem várható ilyen elképzelés. A tárgyi ingatlan az időközben végbement telekalakítási eljárásokra tekintettel útként már ténylegesen nem funkcionál.
Az ingatlan abban az esetben válhat bármely ügylet tárgyává, amennyiben, mint funkcióját vesztett forgalomképtelen törzsvagyoni elem átsorolásra kerül a forgalomképes – üzleti – vagyontárgyak körébe. Mivel útként van jelenleg a terület nyilvántartva, ezért szükséges a megszüntetendő útszakasz vonatkozásában a közlekedési hatóság jóváhagyása is.
Amennyiben a Képviselő-testület úgy dönt, hogy a fentiek szerint értékesíti az ingatlant, akkor kezdeményezni kell az út jellegének megszüntetését, a már üzleti besorolású területre az értékbecslés megrendelésére, és az abban megállapított vételáron a pályázati hirdetmény közzétételére kerülhet sor. 
A Képviselő-testület a 111/2025. (XII. 9.) határozatában már döntött a Csabdi külterületi 088/1 hrsz-ú – korábban az előterjesztés tárgyát is magába foglaló - ingatlan elvi értékesítéséről.
Fentiekre hivatkozva javasolom a 088/10 hrsz.-ú ingatlan értékesítésre történő kijelölését. 
(A változási vázrajz az előterjesztés mellékletét képezi.)
Kérem, szíveskedjék a Tisztelt Képviselő-testület az előterjesztést megtárgyalni és a határozati javaslatot elfogadni.

Csabdi 2026. szeptember 15.
Tisztelettel: 
Huszárovics Antal
   polgármester

Határozati javaslat:

Csabdi Község Önkormányzat Képviselő-testületének
 /2026. (IX. 29.) határozata

elvi döntés a Csabdi 088/10 hrsz.-ú ingatlan értékesítéséről

Csabdi Község Önkormányzat Képviselő-testülete úgy dönt, hogy 
1. elviekben támogatja az Önkormányzat kizárólagos tulajdonát képező Csabdi 088/10. helyrajzi számú ingatlan értékesítését.
2. A képviselő-testület felhatalmazza a polgármestert a Csabdi 088/10. hrsz-ú ingatlan forgalomképesség szerinti besorolásának módosítására a szükséges intézkedést megtegye. 
3. A képviselő-testület felhatalmazza a polgármestert a Csabdi 088/10. hrsz-ú ingatlan funkcióvesztésére való tekintettel az útügyi hatósági törlési eljárás megtételére.

Határidő: 	folyamatos
Felelős: 	polgármester

